วีซ่าก้าวสู่ไฮเทคโนโลยี
ช่วงนี้มีข่าวคราวเทคโนโลยีใหม่ๆ ทางด้านการเงินที่น่าตื่นเต้นเกิดขึ้นบ้าง นั่นคือบริษัท วีซ่า  ได้ประกาศนำเทคโนโลยี
15 ต.ค. 2559

โดย...แบงก์กลิ้ง
ช่วงนี้มีข่าวคราวเทคโนโลยีใหม่ๆ ทางด้านการเงินที่น่าตื่นเต้นเกิดขึ้นบ้าง นั่นคือบริษัท วีซ่า  ได้ประกาศนำเทคโนโลยีการชำระเงินรูปแบบใหม่ไปยังบริษัทที่มีเทคโนโลยีอินเทอร์เน็ตเชื่อมอุปกรณ์และเครื่องมือต่างๆ อาทิ บริษัทผู้ผลิตอุปกรณ์อิเล็กทรอนิกส์สำหรับสวมใส่ รถยนต์ เครื่องใช้ไฟฟ้า ผู้ให้บริการขนส่งสาธารณะ เสื้อผ้า และอุปกรณ์เชื่อมต่อ เป็นต้น เปิดศูนย์กลางนวัตกรรมและการพัฒนาไฮเทคชั้นนำ ในซิลิคอนวัลเลย์ สหรัฐ ในเอเชีย และยุโรป เป็นการขยายเครือข่ายธุรกิจของวีซ่าให้ครอบคลุมทุกมุมโลก
ที่น่าสนใจ คือ ตัวบริการใหม่ในชื่อ วีซ่า เช็กเอาต์ บริการนี้เป็นการดึงบัตรเครดิตของวีซ่าขึ้นไปเก็บไว้บนอินเทอร์เน็ตผ่านระบบแอพพลิเคชั่นโมบายช็อปปิ้งและเว็บไซต์ของผู้ค้า โดยขณะนี้มีคนใช้บริการ วีซ่า เช็กเอาต์ มากกว่า 14 ล้านบัญชี ภายใน 16 ประเทศ
หากเดาไม่ออกว่าบริการนี้ใหญ่แค่ไหนลองนึกถึงร้านค้าจำนวนหลายแสนร้านค้า และอีกกว่า 900 สถาบันทางการเงิน ที่เข้ามาอยู่ในเครือข่ายนี้ ซึ่งก็ถือว่าใหญ่พอแล้ว แต่ยังใหญ่ไม่พอ เพราะวีซ่ามีแผนขยายการให้บริการเพิ่มขึ้นอีก 5 ประเทศ ในแถบยุโรปและอินเดียสิ้นปีนี้
เขาคาดว่า วีซ่า เช็กเอาต์ จะให้บริการในร้านค้าในสหรัฐ ผ่านเอสดีเคของเบรนทรี บริษัทด้านประมวลผลข้อมูลบัตรเครดิต เร็วที่สุดในปีหน้า